पाएं अपने शहर की ताज़ा ख़बरें और फ्री ई-पेपरडाउनलोड करें
बराही गांव के बिचला पाना के निवासी इन दिनों सफाई व्यवस्था ठप होने के कारण गंदगी का सामना कर रहे है। ग्र्रामवासियों ने बताया कि गांव बराही के बिचला पाने में सफाई व्यवस्था ठप्प होने से नालियां भरी पड़ी है जिसके कारण नाली से गंदा पानी मुख्य गली में जमा हो गया है।
ग्रामवासी बामडोली गांव को जाने वाली गली में भरे हुए गंदे व बदबूदार पानी के बीच से होकर आवागमन करने को मजबूर है। ग्रामवासियों ने एसडीएम व बीडीपीओ के संज्ञान में यह मामला लाकर मांग की है की बिचला पाने की नालियों की सफाई कराई जाए ताकि लोगों को परेशानी का सामना नहीं करना पड़े।
ग्राम वासियों ने बताया कि पिछले दो -अढ़ाई महीने से सफाई व्यवस्था ठप्प है जिसके चलते नालियां व नाली गंदगी से भरी हुई है। गली में गंदा व बदबूदार पानी भरा खड़ा है जिसकी वजह से काफी जहरीले मच्छर पनप रहे हैं अगर जल्द ही नालियों की सफाई नहीं की गई तो गली में और गंदा पानी जमा हो जाएगा जिसके कारण बुखार, टाइफाइड सहित अन्य बीमारियां होने का अंदेशा भी बढऩे का डर सता रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn